TEOLOŠKA SINTEZA SV. KATARINE SIJENSKE 


Dr Jordan Kuničić 

Poznavaoci Katarininih djela s lakoćom konstatiraju da Katarina 
nije napisala sistematske teologije. G. Pasqua]i piše da Katarina iznosi 
samo neke važne, osnovne istine. Ona te istine osvjetljuje pozivajući 
se na Sv. pismo i predaju. Uvijek je zainteresirana da rječito i toplo 
p<^ve na vršenje odgovarajućih dužnosti. Da i ne govorimo kalto je 
zabrinuta za povijesne događaje svoga vremena, pa nezdravu stanju 
želi pružiti idejni i praktični lijek.i 

Ima pisaca koji pišu o Katarininoj teološkoj sintezi, ali se ne trude 
da označe u čemu vide tu teološku sintezu.^ A potrebno je vidjeti koji 
je to viši pojam na koji ona svodi svoje teološko umovanje. Možemo 
li govoriti o nekom organskom jedinstvu njene teologije? Glavno 
djelo, pod naslovom IL LIBRO ili IL DIALOGO sadrži četiri rasprave, 
naime; o spoznaji ili razlikovanju dobra i zla, o molitvi, o providnosti 
i o poslušnosti. Opstoji U među tim elementima neka unutarnja veza? 
Mogu li se svesti na jedan viši pojam, u jednu cjelinu, ili neku osnovnu 
tezu? 

Bez sumnje, te četiri ideje predstavljaju žive temelje među kojima 
kola život. Upoznavši Boga, duša ne može a da mu se ne obrati molit¬ 
vom; ta molitva je prvo tepanje čovjeka kao stvorenja prema Bogu 
Stvoritelju. U tom istom osjećaju ovisnost nalazi se povjerenje i pre¬ 
danost u providnost, a kao uvjet da 2vot između duše i Boga pra¬ 
vilno funkcionirati bez sumnje je trajna podložnost Bogu. U tim je 
točkama životni poziv kršćanina. O tim faktorima ovisi njegova sud¬ 
bina, time i sudbina svijeta. Čovječanstvo će uvijek moći prosuđivati 
svoj stupanj integralne kulture i sreće prema svome odnosu prema 
Bogu. Koliko više Boga u kulttiri, toliko više sreće za čovjeka. 


Teologija kao doživljaj 

Pogledajmo malo 1. poglavlje knjige IL DIALOGO ili IL LIBRO. 
Katarina počinje s dinamičnim faktorom želja za Čašću Božjom i za 
spasom duše. To je njezin poziv, raison d’Stre njena života. Tko želi 


' G. PASOUALI, S- Cateritui da Siena. u kolekciji Seniire Ecclesiam, 1961, izd. Herder- 
-Paoline, sv. I, str. 420. 

' P. R. SPIAZZI, La sintesi Cateriniana delta teotogia. u L'osser. Romano, od 3. X 1970. 

jaditi u tom pra\cu, mora se prije s\ega ukrasiti krepostima, a kre¬ 
posti se ne mogu postići ako čovjek ne uđe u sebe, ako ne upozna sebe 
i djelo Božje u sebi. 

O kojoj se spoznaji radi? O spoznaji ljubavi, tj. o spoznaji koja 
nastoji upriličiti život prema onome što upozna i time sebe i svoj život 
»obući u istinu«. Prema tome, Katarina ide za tim da život odgovara 
zamisli Božjoj, da bude istinit u punom smislu te riječi, To je spoznaja 
dinamične, aktivne naravi, transformatorska, jer ona stvara jedini 
istinski novi život. 

A kako doći do te spoznaje? Predajući se molitvi, poniznoj i 
ustrajnoj, utemeljenoj na »spoznaji sebe i Boga«. Takva molitva sje¬ 
dinjuje dušu s Bogom, slijedeći pri tome primjer Propetoga. Sto se 
događa? Bog se obazire na tu želju, na tu ljubav i dobru volju i 
čovjeka čini »un altro se« (drugim ja), čovjek postaje »un altro lui«. 

Katarina se ne boji potkrijepiti svoju tvrdnju Sv. pismom. Krist 
je naglasio da je vršenje njegovih zapovijedi sinonim za ljubav. Lju¬ 
bav se dokazuje u vršenju zapovijedi, one su kao test ljubavi. A za¬ 
povijedi sa svoje strane učvršćuju i umnažaju ljubav, Tko se tako 
sjedinjuje s Kristom posredstvom žive i egzisteneijalizirane ljubavi, 
bit će ljubljen od Krista i on će mu »objaviti sama sebe« (Iv 14,21). 
Taj će biti jedno s Kristom, a Krist jedno s njime. 

Tu se pokazuje čovjekova veličina. Čovjek stvoren na sliku i priliku 
Božju ukrasuje se svadbenim ruhom, krepostima, ljubavlju. On po¬ 
staje jedno s Bogom, jer se odrekao svoje volje, obukao se i sjedinio 
s Božjom voljom i poslao *un altro me« — govori Gospodin. To je, 
prema jasnim riječima svetice, krajnji cilj znanja i djelovanja: sjedi¬ 
njenje s Bogom na zemli. I u tome je spoznaja i životna istina čovjekova. 

Ali ta se »spoznaja ljubavi« ne zaustavlja na sebi. Ljubav ne bi 
bila ljubav kada se ne bi prelila na drugoga. Kršćanin živi na veresiju. 
On je pozvan da Bogu vrati dug time da se žrtmje za bližnjega u svim 
vrstama djelotvorne ljubavi. Međutim, treba opsluživati osnovni uvjet 
za taj apostolat ljubavi. A koji je to uvjet? 

»Duša ne može drugome koristiti naukom, primjerom ni molitvom 
ako prije nije dokazala ljubav prema sebi«, tj. stekla kreposti, i 
time najprije koristila sebi. Sto ne znači drugo nego da, prije nego 
se posveti apostolatu apostol mora u praksi ili doživljaju kontem¬ 
placije sebe oboružati krepostima, bez kojih bi bio kao »mjed 
što ječi, ili praporac što zveči« (1 Kor 13,1) Njegovo bi djelo ostalo 
neefikasno. Svetost apostolata traži svetost apostola, jer nitko ne daje 
Boga drugomu ako ga sam nema. Duše se posvećuju jedino u ozračju 
svetosti apostola-posvetitelja. 

Iz ovih riječi za sada izvodim zaključak: Katarinina teologija po¬ 
sjeduje jedinstven ključ, vrhovnu ideju, najviši nazivnik, i svi su nje¬ 
ni zaključci pravi izvodi iz te ideje. Njena je teologija uistinu prava 
sinteza, organska cjelina. Odlazna je točka: poietska spoznaja sebe i 
Boga, oboružana krepošću, koja se konformira Kristu i predaje 
apostolatu za čast Božju i spas duša. Time je teologija prerasla u spas 

duša. Time je teologija prerasla u život. Postala je praktična, životna, 
znanost spasenja, život. 

Teolozi govore o teologiji, osobito o moralci, kao o doživljaju.^ 
Ono što se zna o Bogu ili životnom cilju, nastoji se pretvoriti u život. 
Moralna, ili općenito teološka \rednota prelazi nekako u strukturu 
onoga koji je tako doživljuje. Pavlu je Krist bio život (Fil 1,21), u 
njemu kao da je živio Krist (Gal 2,20). Da li će netko teologiju op¬ 
ćenito, moralku napose, pretvoriti u doživljaj, to ovisi o njegovu nas¬ 
tojanju i Božjoj milosti. Time teologija postaje dinamična, kao život 
kojii trajno raste. Da teološka moralka postane što brže i Što efikasnije 
doživljaj, moralisti nastoje pisati priručnike više kerigmatiČne naravi, 
tj. prikazivati je tako da je propovjednici i ispovjednici mogu izrav- 
nijc primijeniti u apostolatu.* 

Katarini se Bog objavljuje, i ona tu svoju objavu Boga iznosi u 
svojim djelima. Ono što iznosi o Bogu, za nju postaje životna norma, 
sve to ona prenosi u život. Kao da svjesno usvaja Tominu nauku o 
životnoj ulozi znanja o Bogu. Ta Bog je za čovjeka cilj života, i čov¬ 
jek je pozvan da svoj život i svoje djelovanje udesi tako da Boga 
nekako »osvoji«.* Time je Katarina ostavila divan primjer kako spo¬ 
znaju o Bogu moramo pretvarati u život. To ne znači da se iz njezinih 
djela ne može lučiti ono što ona iznosi o Bogu ili o čovjeku u teoret¬ 
skom prostoru, to se ostvaruje u svakom iznošenju nauke, ali Kata¬ 
rina se ne zaustavlja na znanju, ona teži da znanje prijeđe u život. 


Pn'enstvo negativne ili pozitivne metode? 

Odlazna točka Katarinina teološkog umovanja jest: poietska (prak¬ 
tička, vitalna, dinamička) spoznaja sebe i Boga. To je kao neka habi- 
tualna sposobnost introspekcije. Duša nalazi sebe u sebi. Tu otkriva 
svoju bijedu, pa se rađa osjećaj poniznosti. Ali duša se želi 
popeti naviše, na veću savršenost. Kako? Mora stalno paziti da li se 
razvoj ili rast odvija u znaku \'jere, u skladu s vjerom. Razum je oko 
duše, vjera je njegova zjenica (PISMO 51). Tom se spoznajom raz- 
\'ija vjera, razvija se i dolazi do svoje zrelosti zapravo milost prim- 
liena na krštenju. Ali razum i vjera traže funkcioniranje .svih kreposti, 
i na taj su način razum i vjera garancije da je duša na putu i.stine 
(PISMO 64). Katarina sve to prikazuje ovako: »Potrebno jc svjetlo, 
1 treba hodati putem spoznaje sebe i Božje dobrote u nama, mrzeći grijeh 
i prigrljujući krepost. To je put i sobica gdje duša uči nauku Prope¬ 
toga. U ovoj kući spoznaje nas samih i Boga nalazimo sredstvo da 
operemo svoju dušu« (PISMO 87). 

Viižno je znati da ove dvije spoznaje sačinjavaju jednu, jer jedan 
je spoznajni princip (PISMO 340). Spoznaja sebe bez spoznaje Boga 
bacila bi dušu u očaj, a zaustavljati se samo na dokazima Božje dobrote 


* J. KUNICIC, Ziianosi spasi'nia. Zagrtb !%7. sv. I hr. H c. 

* B. H\RING, U loi ilu Christ. 19.17, sv. I, sir. 17. 

* sv. TOMA, I P, q, 1, a. I. i 3. 

u nama dovelo bi nas do preuzetnosti (PISMO 23;5I itd.)- Ali, kao 
što noć prethodi danu, slično i spoznaja sebe mora prethot^ti spo¬ 
znaji Boga, tj. prije moramo poznati svoju bijedu i poslije prijeći na 
spoznaju Božje dobrote u nama (PISMO 365). Tko ne pozna sebe, ne 
može poznati ni Boga (PISMO 272). Spoznaja sebe disponira na spoznaju 
Boga kao što poniznost disponira na svetu ljubav. 

Pitamo se: Smijemo li ovu Katarininu nauku povezati s problemom 
što se postavlja u moralci 1 asketici, naime: da li treba prije odstraniti 
grijeh (tamu) ili sticati krepost (svjetlo)? Da li dati prvenstvo 
negativnoj metodi ili pozitivnoj? Može li se Katarinino naučavanje 
uklopiti u tu problematiku? 

P. G, D. Urso odgovara da se te dvije spoznaje mogu usporediti s 
negativnim i pozitivnim aspektom naše stvarnosti.« Razumije se, nado- 
daje on, da se te dvije spoznaje, kao negativan i pozitivan aspekt, ne 
smiju rastaviti, ali ne smije im se ni red pobrkati. Najprije treba 
odstraniti tamu. grijeh koji je u nama, i na tom temeljiti pravilno uzla- 
ženje do spoznaje Boga. 

Radije bih rekao da Katarinino umovanje polazi od druge točke, od 
antropološke intonacije. Njoj je stalo upoznati sebe i Boga da može 
sebe upriličiti Bogu po Kristovu uzoru. Spoznaja sebe, iako prvotno 
znači spoznaju svoje bijede, uključuje i pozitivan aspekt: sticanje 
kreposti i u isti mah spoznaju Boga. Ali Katarina slijedi genetički put: 
od čovjeka prema Bogu, rekli bismo: ona slijedi induktivnu metodu. 
Drugačije nije mogla ni postupati, jer njoj je bila na srcu tcolc^ija 
kao doživljaj. Nije se bavila sistematsko-ak^emskim izlaganjem na¬ 
uke, nego prikazivanjem svoga doživljaja objavljenog Boga preko sebe 
i Boga u sebi. Došla je do uvjerenja da je Bog »Onaj koji jest« i 
»Ljubav«, a čovjek da je »onaj koji nije« i po sebi »niSta« (PISMO 146). 

Kratko rečeno: dvije su spoznaje kao jedna spoznaja, jer jedna se 
ne može razvijati bez druge; jedna uključuje drugu; prva je uvjet 
druge. A tako se i rješava to pitanje prvenstva između negativne i prai- 
tivne metode u moralci, naime: je<tea je zapravo zapovijed kada je 
jedna uključena u drugoj, kao što je u zabrani NE UKRADI uklju¬ 
čena zapcn’ijed: čuvaj tuđe i predaj vlasniku. U genetičkoj fazi, ili u 
fazi sticanja savršenstva ili kreposti, prva je dužnost iskorijeniti 
mane ili grijeh. Međutim, netom uklanjaš mane, stičeš krepost, prema to¬ 
me i tu se radi o jednoj metodi, ili o jednom putu.’ 


Most koji spaja zemlju s nebom 

U ovom antropo-teološkom gibanju Katarina dolazi do Krista kao 
mosta između nas i Boga, a Crkva je veza između nas i Krista. 
Krist je taj most, jer u sebi spaja božansku i ljudsku narav. Preko 
mosta se prelazi i dolazi do cilja, a Krist je za nas put za vječni život. 


« P. G. D. URSO — P. y. CASTELLAKO, S. Calerina E S. Teresa 1970, str. 39. 
t J. KUNICIC, Quousque tandem »Dc praeceptist, u DT (Piacenza). 1956. br. 3—4, str. 
409 si. 

Od čega je taj most sagrađen? Od živog kamenja, uklesanog u Krista, 
a to su istinske i stvarne kreposti. Krist je, dakle, taj most, i to 
Krist i kao nauka ili teorija i kao život ili milost. 

Kako je stupio na pozornicu svijeta? Kako je došlo do nj^ove 
uloge u misteriju spasenja? Katarina se služi usporedbom s mostom. 
Nije važno odakle je uzela tu sliku, dovoljno je reći da je Krist »put« 
(Iv 14, 6). Njoj je bolje poslužio simbol mosta. Kako? Put prema 
Bogu, zadnjoj i najvišoj svrsi čovječjeg života, srušio se iskonskim 
grijehom. Nastala je velika pukotina, provalija, i u njoj rijeka brzica. 
Nitko se nije mogao spasiti tako da dospije na drugu stranu života. 
Presv. Trojstvo odluči poslati drugu osobu, Sina, i utjelovljenje je 
određeno zato da posluži ljudima kao most do Boga. 

S Kristom je nerazdruživo vezana Crkva. Katarinina ekleziologija 
u teoriji i u prtiksi traži trajno i najuže povezivanje s misterijem spa¬ 
senja kako ga je izveo Krist. Na mostu ima mnogo stepenica. To je us¬ 
pinjanje prema Bogu, prema savršenstvu ili sreći života. Crkva umornim 
putnicima pruža kruh i krv života (DIJALOG, pogl. 72). Crkva je djeli- 
teljica sakramenata, mUosnog soka u ljudskim dušama. 

Ići preko mosta znači ići putem istine, ići ispod mosta znači ići 
putem laži (PISMO 272;318). A svi su ljudi pozvani ići preko mosta, 
to je opći poziv spasenja (Pogl. 53; PISMO 215). Međutim, ne idu 
svi istom brzinom, to ovisi o stupnju ljubavi, o poistovjećivanju s 
Propetim, jer Krist je uvijek Propet. Na vrhu mosta su duše progo¬ 
njene od želje za Istinom. Na tom položaju može se zamisliti da duša 
želi i umrijeti (Pogl. 84), jer jc vuče vječno svjetlo. Netko je napi¬ 
sao da je Katarinina zamisao mističnog sjedinjenja jedna od najboljih 
Sto su ikada bile napisane.« 

Hoćemo Ii Katarininu zamisao nazivati kristocentričnom? Bez 
sumnje. Iz svega je jasno da se ne radi o nekom autonomnom kristo- 
centrizmu, o kristocentrizmu u zraku, nego o Kristu koji za svakog 
kršćanina mora postati centar težnja i djelovanja. Dakako, to je kri- 
stocentrizam u podređenosti teocentrizmu, kako i sam pojam mosta 
govori. Kršćanin u Kristu mora naći svu mudrost života, a to je bo¬ 
žanska mudrost križa (1 Kor 1,18 — 31; 2, 2; 2.4). Glava je Krista 
Bc^ (1 Kor 11,3), i Krist je kao čovjek podložan Ocu (1 Kor 15,27), 
i kruna svega je Bog sve u svemu (1 Kor 15,28). Katarinin je kristo- 
centrizam onaj životni, doživljajni.« Povezanost Krista s Ocem nebe¬ 
skim, Crkve s Kristom, kršćanina sa svim tim faktorima spasenja 
osnovni je uvjet Katarinine teologije (PISMO 272). Naglašujem oso¬ 
bito ovo: Katarinina se kristologija širi u eklezlologiju, u teologiju 
Crkve. Crkva je za nju kao živi Krist na zemlji, i tko ne sluša Papu 
prestaje biti dionikom krvi Kristove (PISMO 17I;305; vidi 282 i 
DIJALOG pogl. 154). 


• POURRAT. La spirituaiile chr^tienrte. Pariš, II, str. 317. 
» J. KUNIĆIć, u B$. 1966. br. 3—*. str. 749 si. 

sKrist — Krv* 


Za Katarinu je rečeno da je ona »naučitelj Krvi Kristove i njegova 
mističnog tijela, Crkve, oživljavane od Krvi«. Ovo naglašavanje KRVI 
sili nas da tom faktoru spasenja nađemo mjesto u teološkoj zgradi. 
Pavao VI. je rekao da se Katarinina nauka na divan način slaže s 
Tominom naukom, pa će i ovaj aspekt teologije tu tvrdnju uistinu 
potvrditi. 

Toma govori o muci Kristovoj, o smrti Kristovoj, o uskrsnuću 
Kristovu u vezi s našim spasenjem.'« Uvijek naglašava da sve što se 
događalo u Kristovoj ljudskoj naravi, ima za nas spasonosnu učinko¬ 
vitost zbog njene povezanosti s božanskom naravi. To govorimo i za 
danas, sada, recimo u ovoj Misi, jer božanska narav je Bog, a on je 
prisutan posvuda i uvijek, i taj je »contactus virtualis« dovoljan za tu 
učinkovitost. »Sto god se događa u tijelu Kristovu (ljudskoj naravi), i 
poslije smrti (rastave duše od tijela), za nas je spasonosno snagom 
pripojenog božanstva«, govori sv. Toma.'' A prolivena krv je sinonim 
za muku i smrt, Kristologija je za Katarinu teologija Krvi. 

Znamo za blagdan predragocjene Krvi Kristove (1. srpnja), znamo 
i za motiv jačeg naglaska na tu svečanost, naime; obljetnica otkupljenja 
smrću Kristovom. Poznato je kako je Ivan XXIII. bio prožet pobož- 
nošću prema Kn-i Kristovoj, pa je u aktima Rimske sinode uključen 
poziv da treba vrlo mnogo držati do te pobožnosli.'* I, psihološki go¬ 
voreći, objekt je te pobožnosti vrlo prikladan da u čovjeku pobudi 
pobožnost, jer krv je vlastitost Čovječje Kristove naravi, dakle lu je 
prisutan Krist kao čovjek, nama blizak, nama jednak. 

Katarina je ponekad nekako »opsjednuta« idejom Krvi, npr. u 
PISMU 102. U tom pismu ona poziva svoga ispovjednika neka se utopi, 
opere, neka se opije, nasiti i obuče u Krv Kristovu. To se može razu¬ 
mjeti ako se povezuje Krv s mukom, jer doista u tom ozračju Krv 
je svjedočanstvo ljubavi, prisutnost Ognja-Duha Svetoga, cijena našeg 
spasenja, dokaz nerazdružive veze Boga i čovjeka, zalog jedinstva među 
ljudima itd. 

S dogmatske strane mora se opaziti da se do Krvi dolazi kariz- 
matičnim putem preko spoznaje sebe (PISMO 87), a u Krvi le stje¬ 
cište svih otajstava, jer sva se otajstva, od stvaralačkog Trojstva do 
zadnjeg čovječjeg cilja, nalaze u njenoj optici. Krv je kao sinteza 
vjere i života u Kristu, centar kršćanske asketike i mistike.'® 

Katarinina moralka raste na dogmatici, a dogmatika i moralka, 
kako je više puta rečeno, nisu skolastički, cerebralni, suhi traktati o 
nebeskim istinama, nego uvijek s projekcijom na život ili praksu. 
Ispravno je napisao A. Morta: »Katarina ne piše ono što zna. Ona piše 
ono od čega živi. Ipak recimo bolje: ona piše ONO ŠTO ŽIVI ili pro- 


sv. TO.MA, ifl P. q. 4f. o sinrli q. 50,a. 6: i> iiskrMiiu'u q. a 2 
” SV. TOMA, 111 r, <1 50. i. 6. 

PRIMA RO.VIAMA SVNOPVS, Rim 1960, br. SJA. 207 
D. URSO, nav. dj. str. 47.8. 

življuje«.^^ Tako će pozvati na borbu protiv svoje volje, proitiv grijeha 
sjetilnosti, osobifo protiv putenosti, pozivajući se na Krv. »Kada sin 
vidi krv ubijenog oca, rasplamćuje se mržnjom na ubojicu: slično i 
duša kada opazi krv Stvoriteljevu. I ona stvara u sebi i razvija mr¬ 
žnju i odvratnost prema neprijatelju koji je nju ubio, a to je grijeh«, 
jer grijeh je uzročnik i Kristove smrti. Svakim grijehom mi ubijamo 
Krista, prema tome moramo u ime iste Krvi zamrziti i sami sebe 
(PISMO 148). 

Krv nas poziva da mrzimo grijeh, ali nas poziva da se sve više 
usavršujemo ili rastemo u ljubavi. Tko živi u milosti, naći će u Krvi 
oganj, i u Krvi će se hraniti milosrđem, jer je iz milosrđa i prolivena 
za nas. U Krvi nestaje tame, nastaje svjetlo, jer tu mora iščeznuti 
tama sjetilnog samoljublja i servilnog straha, a mora se naći onaj sveti, 
božanski ili spasonosni strah i sigurnost božanske ljubavi (PISMO 102). 

Katarina konstatira da jc Krist sve učinio iz ljubavi. Rodio se u 
štali. Podnio je sve vrste muka i patnji. Pustio je da ga propnu na 
križ. Posjetio je one koji su ga čekali da se usreće. 0-siao je s nama 
u euharistiji. Poslao nam je Duha Svetoga. Ostavio nam je Crkvu 
(PISMO 47). Da, ostavio nam je svoga namjesnika iz ljubavi prema 
našem spasenju. Rastaviti .se od povezanosti s Papom znači prekinuti 
tijek Krv’i u dušu (PISMO 207). Promatrajući sve to, vidimo da Kata¬ 
rina želi postati mučenica krvi iz ljubavi prema Krvi. 

Na zenitu Katarininc asketike, odnosno puta prema Bogu, nalazi 
se Propeti. S jedne strane tajna Kivi, s druge pak kao neko božansko 
ludilo za spasom du.ša otkrivaju nam srž Katarininc mistike. Još 
kraće; tajna ljubavi tajna jo Katarinina života i njene nauke. 


Sto se od čovjeka očekuje? 

U žargonu sv. Katarine mogli bismo odgovoriti ovako: Neka ubije 
svojiU volju u slatkoj Božjoj volji (PISMO 318), jer je smrt grijehu 
uvijet života u Bogu. U pozitivnoj fazi mogli bismo reći ovako: »Neka 
ti srce bude posudica koju ćeŠ uvijek napunjati na izvoru Božje 
ljubavi« (PISMO 49). Nije dovoljno napuniti je na izvoru Božje lju¬ 
bavi, treba je N.4PUNJATI. odnosno piti trajno uzimajući iz istog 
izvora (isto mj.) Ispravna ljubav prema stvorovima napunja se na 
tom izvoru, neispravna na drugim izvorima. Ljubav prema Bogu je 
bezgranična, ljubav prema stvorenjima ima granice, i mora imati, a te 
su; Čuvanje ljubavi prema Bogu. 

Uzor je pred svakim od nas. To je: Propeti. Tu čitamo knjigu, 
smjernice za svoj život, napisanu ne crnilom, nego krv'lju. Stihovi tc 
knjige, pjesme ljubavi, slatke su i svete rane nogu, boka. glave, usta. 
I ta je teologija Križa otvorena prema horizontu vječne nade, jer je 
utemeljena na beskrajnoj ljubavi — »Sanarue e Fuoco, inestimabile 
Amore« (PISMO 273). 

Mi moramo iimrijeti. Umrijeti grijehu i svojoj volji, jer i Pro¬ 
peti je umro iz poslušnosti prema Ocu radi našeg spasenja (Heb 10,7). 
Tko se ne bori, neka se ne nada ni pobjedi. A od njega se traži jedno: 
HTJETI, jer i grijeh i krepost plodovi su htijenja. A svaki čovjek 
posjeduje tu silnu moč htijenja, i toliko je ta moć jaka da ni zloduh 
ne može prisiliti volju da odabere grijeh (PISMO 169). život je trka¬ 
lište, čovjek je natjecatelj (1 Kor 9, 24 — 27) i kao takav treba da 
odbaci sve što mu smeta u natjecanju i da se oboruža svim što mu po¬ 
maže da dobije ns^radu. 

Krv prosvjetljuje. Krv nas opija (PISMO 25). A krv je poziv na 
borbu protiv grijeha u nama i oko nas. Teško se snađi u toj atmo¬ 
sferi prezasićenoj borbom. »Moja duša u boli je radosna i vesela jer 
kroz trnje osjeća miris ruže koja će se otvoriti« (PISMO 137). Ta ruža 
je čistoća duše, to je nebo. 


SUMMARIUM 

Multi de theologia S. Catharinae scribunt et sj^thcsim theologicam 
eiusdem memorant quin funđamentaies conceptus huius .svnthescos oscen- 
dant, Auctor articuli hoc conatur facerc. Puactum a quo Catharina incipit 
est poietica cognitio suiipsius. cognitione sui et Dei ad virtutes acquir- 
cndas accingitur homo, Christo scse conformat, et apostolatui in Dei hono- 
rcm animarumque salutem scse dcdicat. Haec theologia dići potest theolo¬ 
gia vitalis, capax ut in »Eriebnis« transeat. Minus de theoria, plus de vita 
videtur oceupata. Adhibetnc Saneta methodum negativam vcl illam quam 
nositivam dicunt? Toliit tenebras inducendo lucem, ergo una est methodus, 
liic vcl inde unius vel aiterius tnagis proprias notas prae se ferens. Induc- 
tivam, in gencrc, vcl antropologicam mecnodum sequitur. Unde et Christus 
riiagis propinquus apparet. Pons est ad Patrem. Christus vero ut doctrina 
ct ut virtus ac gratia. Christo inseparabiliter coniuncta est Ecclesia. Et alia 
quoad conceptum »Christi-Sanguims« ezponit auctor. 

